**Харолд 220322**

**Сұлулықтың жалғыз құпиясы**

***"Сол сияқты, сендердегі «нұр» адамдарға сәулесін төксін. Осылайша олар игі істеріңді көріп, көктегі Әкелеріңді мадақтап дәріптесін."***

***(Матай 5:16)***

Аналар қыздарына әдетте: «Адам - тек әдемі іс әрекеттерімен әдемі» деп, нағыз сұлулық - адамның сыртқы түрі немесе киім-кешегі емес, іс-әрекеті екенін баса айтатын. Киелі кітап былай дейді: «Сендердің көріктерің сыртқы әшекейлерге: шашты ерекшелеп жинау, алтын әшекей бұйымдар тағып, көз тартарлық әдемі киімдер киюге тәуелді болмасын. 4Қайта, көріктерің жүректеріңдегі көзге көрінбес ізгі қасиеттеріңнен тұрсын; мейірімді де сабырлы жан дүниелеріңнің мәңгі солмайтын көркі Құдай алдында аса бағалы.” (1 Петір 3:3-4). Бұл аяттарды оқығанда, менің көңілім біраз түсіп қалады, себебі "көзге көрінбес ізгі қасиеттер мен мейірімді де сабырлы жан дүниені" шығару кейде қиынға түседі.

«Осы нәзік өлке» романында, жас бала, өзінің мейірімді, жанашыр ұстазының сұлулығымен тамсанатын еді. Он екі жасар Оди ол туралы: «ол асыл тас сияқты: асыл тастың сұлулығы өзінде емес, оның сәуле түсіп, ішінен шыққан нұрында» деп айтатын еді.

Осы бейнелеу – сол әдемі ішкі дүниенің кілті. Менің өмірім Оның жарқыраған сұлулығымен жарқырамас бұрын, мен өз өмірімде Киелі Рухтың жұмыс істеуін шақыруым керек, «асыл тас» емес нәрсенің бәрін өмірімнен кесіп тастап, Оған менің тегіс емес жиектерімді жылтыратуға мүмкіндік беруім керек.

"Иса тағы бір жолы халыққа сөйлеп отырғанда былай деді: "Мен дүние үшін Нұрмын. Маған ерген кісі енді түнекте жүрмей, шынайы өмірдің Нұрына ие болады," — деді." (Жохан 8:12). «Мен дүниенің нұрымын» деген Құдайдың нұры бізге өте керек. Шынайы сұлулықпен өмір сүру үшін бізге Иса Мәсіх керек.